експедиция на стоките.
 (9)
 Броят елементи на равнище стокова позиция за държавна агенция, посочен в таблицата в дял I от настоящото приложение, указва колко пъти елементът от данни може да се използва на равнище стокова позиция за държавна агенция.
 (10)
 Когато информацията в дадена декларация, дадено уведомление или дадено доказателство за митническия статус на съюзни стоки, посочена в приложение Б към Делегиран регламент (ЕС) 2015/2446, е под формата на кодове, се прилага списъкът на кодовете, който се съдържа в дял II, или националните кодове, ако има предвидени такива.
 (11)
 Националните кодове може да се използват от държавите членки за елементи от данни 11 10 000 000 „Допълнителен режим“, 12 01 000 000 „Предходен документ“ (поделемент 12 01 005 000 „Мерна единица и квалификатор“), 12 02 000 000 „Допълнителна информация“ (поделемент 12 02 008 000 „Код“), 12 03 000 000 „Придружаващ документ“ (поделементи 12 03 002 000 „Вид“ и 12 03 005 000), 12 04 000 000 „Допълнителни референтни данни“ (поделемент 12 04 002 000 „Вид“), 14 03 000 000 „Мита и данъци“ (поделемент 14 03 039 000 „Вид на данъка“ и поделемент 14 03 040 005 „Мерна единица и квалификатор“), 18 09 000 000 „Код на стоката“ (поделемент 18 09 060 000 „Национален допълнителен код“), 16 04 000 000 „Регион на получаване“ и 16 10 000 000 „Регион на изпращане“. Държавите членки предоставят на Комисията списъка с националните кодове, използвани за тези елементи от данни. Комисията публикува списъка с тези кодове.
 (12)
 Терминът „вид/дължина“ в описанието на даден атрибут указва изискванията за вида и дължината на данните. Кодовете за видовете данни са следните:
 a
 буквен
 n
 цифров
 an
 буквено-цифров
 Числото след кода указва допустимата дължина на данните.
 Прилагат се следните правила:
 Незадължителните две точки пред показателя за дължина означават, че дължината на данните не е определена, но може да достигне броя знаци, обозначен от показателя за дължина. Запетаята в показателя за дължината на данните означава, че атрибутът може да съдържа десетични позиции, като числото преди запетаята указва общата дължина на атрибута, а числото след запетаята указва максималния брой знаци след десетичната запетая.
 Примери за дължината и форматите на полето:
 a1
 1 буквен знак, фиксирана дължина
 n2
 2 цифрови знака, фиксирана дължина
 an3
 3 буквено-цифрови знака, фиксирана дължина
 a..4
 до 4 буквени знака
 n..5
 до 5 цифрови знака
 an..6
 до 6 буквено-цифрови знака
 n..7,2
 до 7 цифрови знака, включително максимум 2 десетични позиции, като разграничителят може да се мести
 (13)
 Използват се следните позовавания на списъци с кодове, определени в международни стандарти или в правни актове на ЕС:
 Съкратено наименование
 Източник
 Определение
 1.
 Код за вида опаковка
 Препоръка 21 на ИКЕ на ООН
 Код за вида опаковка, определен в най-актуалната версия на приложение IV към Препоръка No 21 на ИКЕ на ООН
 2.
 Код на валутата
 ISO 4217
 Буквен код с три букви, определен в международен стандарт ISO 4217
 3.
 Код по GEONOM
 Регламент (ЕС) No [...] на Комисията
 Буквените кодове, които Съюзът използва за държави и територии, се основават на актуалните двубуквени кодове по ISO (а2), доколкото те отговарят на